La jornada de teatre de l’Agrupació de Falles posa en escena l’obra “Cèsar a gust”
2025-07-24

El dissabte 3 de novembre, la Casa de Cultura de Burjassot obrirà les seues portes a l’Agrupació de Falles del municipi. L’entitat ha triat aquest espai municipal per a celebrar la seua jornada de teatre, la qual estarà protagonitzada per les actrius i els actors de la Falla Mendizábal.

L’elenc de la comissió burjassotera posarà en escena, a les 18 hores, l’obra de José Cedena “Cèsar a gust”, una activitat que també s’emmarca dins de la Setmana Cultural de la Comissió.

Aquesta divertida obra de teatre recrea la història dels romans amb bones dosis d’humor. Es tracta d’una paròdia de la vida romana amb l’únic objectiu de fer riure a l’espectador.